cyanic-selkie/wikianc huggingface dataset:
EMES 15
Lämpökamera
Lämpökamera pääsee parhaiten oikeuksiinsa yöllä, sillä kuva on silloin aivan yhtä laadukas kuin päivälläkin, antaen ampujalle mahdollisuuden toimia ilman rajoituksia myös pimeällä. Toisin kuin vanhemmat infrapunatähtimet, ei lämpökamera vaadi minkäänlaisia valonlähteitä toimiakseen, ja toimii siis aivan säkkipimeässäkin. Kuitenkin sääolot saattavat vaikuttaa näkyvyyteen, esimerkiksi sumu saattaa rajoittaa näkyvyyttä niin paljon että päiväkuvan käyttö kyseisessä tilanteessa on parempi vaihtoehto. Myös lasiin lentävä muta tai vesi (esimerkiksi syvään lammikkoon ajettaessa) heikentää näkyvyyden miltei olemattomiin, mikäli lasi peittyy sen alle kokonaan. Toisin kuin päivätähtäimessä, lämpökamerassa ei ole sähköistä pesulaitetta, joten kuva pysyy tähtäimen likaantuessa epäselvänä niin kauan kunnes se joko kuivuu tai se pestään käsin.
Lämpökamera täytyy jäähdyttää noin -200 asteeseen celsiusta ennen kuin se toimii oikein. Tähän kuluu yleensä aikaa 5-15 minuuttia. Lämpökameran ulkoinen lasi on luodinkestävä, ja kestää käsiaseiden tulituksen.
Seinäjoen seurakunta
Seinäjoen seurakunta on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Seinäjoen kaupungin alueella.
Weilin+Göös
Weilin+Göös Oy oli suomalainen kirjankustantamo, joka perustettiin vuonna 1872 ja joka lopetti toimintansa vuonna 2011. Viime vuosinaan Weilin+Göös-konserni oli Werner Söderström Osakeyhtiön tytäryhtiö ja kuului Sanoma-konserniin. Weilin+Göös -konserniin kuuluivat Suomessa toimivat Weilin+Göös Oy ja Kustannusperintä Oy sekä Ruotsissa, Norjassa ja Tanskassa toimiva Bertmark Media.
Birgitta (pyhimys)
Elämä
Toisen kertomuksen mukaan kuusivuotias Birgitta olisi nähnyt sänkyään vastapäätä alttarin ja alttarilla istuvan naisen säteilevissä vaatteissa. Näyssä nainen asettaa kruunun Birgitan päähän ja kysyy: "Tahdotko saada tämän kruunun?" Yhdeksänvuotiaana Birgitta näki häneen voimakkaasti vaikuttaneen näyn. Unessa Kristus näytti Birgitalle ristin ja runtelun jäljet ruumissaan. Siitä lähtien Kristuksen kärsimysten ajattelu sai Birgitan aina voimakkaan tunteen valtaan ja itkemään.
Birgitan lapsuus
Birgitan äiti kuoli tytön ollessa 11-vuotias. Hänet ja hänen sisarensa annettiin heidän tätinsä kasvatettavaksi Itä-Göötanmaalle Aspanäsin tilalle. Tältä ajalta on kertomus siitä, miten Birgitalla oli vaikeuksia kirjontatyönsä kanssa. Yllättäen hänen tätinsä näki tytön vierellä naisen, jonka läsnäoloa Birgitta itse ei kuitenkaan huomannut. Täti katsoi Birgitan käsityötä ja näki, ettei se mitenkään voinut olla Birgitan itsensä tekemä. Naisen on katsottu olleen Neitsyt Maria, johon Birgitalla oli lapsuudestaan asti erittäin läheinen suhde. Tarina on tuonut Birgitalle myös maineen huonona käsityöihmisenä.
Sääntökunta
Birgitta loi uuden hengellisen sääntökunnan Ordo Sanctissimi Salvatoris (lyhennetään O.Ss.S.) Pyhimmän Vapahtajan sääntökunta, joka tunnetaan yleisesti birgittalaissääntökuntana. Birgittalaisluostareilla oli keskiajalla suuri vaikutus Pohjolan henkiseen ja kulttuuriseen elämään. Suomessa Naantaliin vuonna 1438 perustettu birgittalaisluostari "Vallis Gratiae" (suomeksi Armonlaakso, ruotsiksi Nådendal) oli ensimmäinen laitos, joka sivisti naisia.
Luostarissa asuvat miehet ja naiset oli eristetty toisistaan paksujen muurien avulla. Munkit saivat mennä naisten puolelle ainoastaan antamaan sakramentteja kuolevalle sekä kantamaan kuolleen sisaren ruumista. Rippejä ja ehtoollista varten väliseinään oli jätetty aukkoja. Piispan tuli tarkastaa tämän muurin kunto kolmen vuoden välein. Ainoastaan kirkko oli munkeille ja nunnille yhteistä tilaa. Luostarit tarjosivat ylhäisönaisille mahdollisuuden myös hartauden harjoittamiseen, käsitöihin, puutarhanhoitoon, kirjojen kopiointiin ja lukemiseen.
Seksiriippuvuus
Seksiriippuvuus on käsite, joka kattaa joukon ihmisen seksuaalisuuteen liittyviä pakkomielteisiä ajatus- tai toimintamalleja. Käsitteestä alettiin puhua varsinaisena addiktiona AA-liikkeen piirissä 1970-luvun loppupuolen Yhdysvalloissa.
Dreams to Reality
Dreams to Reality on Cryo Interactiven vuonna 1997 julkaistu peli, jossa pelaaja ohjaa Dunkania, jonka täytyy pelastaa unimaailmat (The Worlds of Dream).
Seksiriippuvuus
Vaikutukset läheisiin
Seksiriippuvaisen kumppaneista yli puolet kertoo kokeneensa post-traumaattisen stressireaktion oireita. Vaikutukset parisuhteeseen ja perhe-elämään ovat moninaisia: lapset saattavat kärsiä ja seurauksena voi olla avioero. Kumppania voi auttaa tunteiden ja reaktioiden ääneen lausuminen ja validointi, vertaistukiryhmä, psykoedukaatio riippuvuuden ymmärtämiseksi ja keskittyminen omaan hyvinvointiin ja turvallisuuteen.
Our Happy Hardcore
Singlet
5. «Back In The U.K. (Double M`s Bassss Dub Mix)» (7:13)
Sun Yat-sen
Viimeiset vuodet
10. marraskuuta 1924 Sun matkusti pohjoiseen ja piti puheen jossa hän esitti konferenssia ja länsimaiden kanssa tehtyjen epätasa-arvoisten sopimusten hylkäämistä. Kaksi päivää myöhemmin hän matkusti uudelleen Pekingiin neuvottelemaan maan tulevaisuudesta, heikkenevästä terveydestään ja sotapäälliköiden kanssa käytävästä sodasta huolimatta.
TAFT
Kaudella 2022 seuran miesten edustusjoukkue pelaa I-divisioonassa.
Pelatut sarjat ja menestyminen 2010-luvulla
Kaudeksi 2017 TAFT pudottautui II-divisioonaan. Joukkue jätti kauden kesken pelaajapulan vuoksi. Kausi 2018 aloitettiin III-divisioonassa ja seura nousi takaisin II-divisioonaan seuraavana vuonna, sillä II- ja III-divisioonat yhdistettiin. Kaudella 2021 TAFT voitti II-divisioonan.
Uutisointi ja media
Vantaan Taftin uutisointi tapahtuu lähinnä heidän kotisivujensa kautta, mutta myös Vantaalainen media on tehnyt artikkeleja joukkueesta. Vantaan Sanomat on uutisoinut laajasti TAFTin toimista, tästä mainintana 43 uutisointia. Viime aikojen merkittävimpiä uutisia TAFTin kohdalla ovat olleet esim. Spagettimaljan tuplavoitto 2010&2011 sekä maajoukkue QB Miro Kadmiryn paluu yliopisto vuoden jälkeen takaisin joukkueen vahvuuteen
Esko Hukkanen
Yksityiselämä
Viimeiset vuotensa Esko Hukkanen asui Lahdessa. Hukkanen kuoli 88-vuotiaana 22. heinä­kuuta 2016 sairastettuaan pitkään. Hukkasen puoliso oli Seija Hukkanen ja heillä on kaksi lasta.
Peikko
Peikko suomalaisessa kulttuurissa
Suomalaisista nykykirjailijoista Johanna Sinisalo on ansiokkaasti hyödyntänyt peikkoa esikoisromaanissaan Ennen päivänlaskua ei voi (2000).
Tunnettuja ovat myös John Bauerin peikot.
Kirjallisuuden ja roolipelimaailmojen peikkoja
Wil Huygenin ja Rien Poortvlietin teoksissa Suuri tonttukirja ja Tonttujen kutsu, peikot ovat tonttujen pahimpia vihollisia, jotka keksivät aina likaisia temppuja tonttujen ja metsän eläinten kiusaksi, mutta eivät ole varsin älykkäitä, joten niitä on helppo huijata. Peikot ovat näissä teoksissa samanlaisia kuin Skandinaavisessa mytologiassa.
Ole Henrik Magga
Hän valmistui tohtoriksi vuonna 1986, ensimmäisenä äidinkielellään saamenkielellä väitelleenä.
Pikku-idis
Yhtiö piti vuosina 1997–2001 julkaisutauon (tuona aikana Jari Tammi oli Walesissä kirjoittamassa Kalevan solki -läpimurtoteostaan.) ja julkaisi kaksi kirjaa vuonna 2002 Kuippana Kustannus Oy:n nimellä. Se on toiminut hetkellisesti myös Tampereella, Espoossa ja uudestaan Turussa. Pikku-idis on Kielipoliisi Oy:n aputoiminimi.
Puolue
Puolue tai poliittinen puolue on tiettyjä poliittisia katsomuksia kannattava ja tiettyjä taloudellisia, sosiaalisia tai vastaavia pyrkimyksiä ajava valtakunnallinen järjestö. Puolueeksi järjestäytymisellä pyritään saamaan poliittista valtaa joko vaalien kautta tai muilla keinoin. Puolueet ovat poliittisesti ja ideologisesti enemmän tai vähemmän yhtenäisiä, ja etenkin suurilla puolueilla on yleensä omat näkemyksensä kaikkiin hallituspolitiikan pääkysymyksiin.
Puoluejärjestelmän arvostelua
Puolueiden olemassaoloa on puolustanut yhteiskuntafilosofi Edmund Burke, joka piti puolueita demokratialle välttämättömänä komponenttina.
Poikkimaantie
Poikkimaantie on tie Oulussa kaupungin keskustan eteläpuolella. Tie alkaa Oritkarin satamasta Nuottasaaren kaupunginosasta, kulkee Äimäraution, Kaukovainion, Knuutilan ja Oulunsuun kaupunginosia sivuten Oulujoen yli Hiukkavaaran kaupunginosaan. Seututien 847 ja valtatien 22 välillä Poikkimaantien tunnus on yhdystie 8155. Nimen Poikkimaantie sanotaan tulevan siitä, että aiemmin tie todellakin oli "poikki": ennen marraskuuta 2016 Oulujoen ylittävä silta puuttui, mutta joen itärannalla oli lyhyt samanniminen tienpätkä.
Konstantinos VII
Konstantinos yritti vallata takaisin Kreetan, mutta epäonnistui tässä yrityksessä kuten isänsä oli jo vuonna 911. Arabit saivat myös vallattua Bysantin alueita Italiassa, Syyriassa ja Armeniassa, mutta kuuluisa kenraali Johannes Tzimiskes sai itäiset alueet vallattua takaisin.
Kokkolan Pallo-Veikot
Alkuvuodet
Kokkolan Pallo-Veikot perustettiin 12. lokakuuta 1930 Isollakadulla sijainneessa Maxim-kahvilassa. Perustajina olivat kokkolalaiset nuoret miehet, jotka halusivat luoda silloisessa Kokkolassa vähemmistönä olleille suomenkielisille pojille mahdollisuuden purkaa energiaansa oman seuran puolesta.
1940-luku oli sotien vuosikymmen, ja KPV keskittyi paljolti vain junioritoimintaan. Ennen 20. toimintavuotta oli saatu jalkeille jo sellainen joukkue, että KPV tunnettiin etelässäkin, ja pääkaupungin seurat olivat kiinnostuneita sen pelaajista. Joukkue taisteli sen aikaisen Suomi-sarjan kärkipaikoista.
Romanos I
Romanos I Lekapenos (870–948) oli Bysantin keisari 919–944. Hän oli keisari Konstantinos VII:n (hallitsi 913–959) kanssahallitsija ja se, jolla oli todellinen valta.
Michael Thomas
Man Gone Down
Romaani kertoo afroamerikkalaisesta miehestä, joka menettää (valkoihoisen) vaimonsa ja lapsensa, ja hänen on hankittava tietty rahasumma neljässä päivässä saadakseen heidät takaisin. Teos kuvaa yritystä toteuttaa amerikkalainen unelma. Thomasin mukaan teos sisältää hirtehishuumoria.
GIOVE-A
Ensimmäinen osa Galileo-järjestelmää
thumb|GIOVE-A:n lähettämä ensimmäinen testisignaali L1-alueella tammikuussa 2006. Nuolet ilmaisevat GPS-taajuuksia. Satelliitin avulla testataan eurooppalaisen järjestelmän tekniikkaa, mutta sen lento palvelee myös juridisia syitä. Kansainvälinen radiotaajuuksia jakava elin ITU nimittäin vaatii, että Galileo-järjestelmä lähettää avaruudesta signaalia varatulla taajuudella viimeistään vuoden 2006 lopussa. Muuten taajuusallokaatio vapautuu muuhun käyttöön.
Marco Pogioli
Ura
Marcon ensimmäisen liigaottelu oli 4. toukokuuta 1997 Jazz–HJK, joka päättyi 1–0. Ensimmäisen liigamaalinsa hän teki 11.5.1997 ottelussa Jaro–Jazz, joka päättyi 2–3. Debyyttikaudellaan hän oli Veikkausliigan neljänneksi paras maalintekijä tehtyään yhdeksän maalia. Marco oli myös FC Jazzissa ja KuPSissa pelatessaan joka kausi seuransa paras maalintekijä Veikkausliigassa. Kesällä 1997 Marco teki kaksi maalia Mestarien liigan karsintaottelussa hollantilaista suurseuraa Feyenoordia vastaan.
Metro 2035 (romaani)
Juoni
Artjom vannoi kuulleensa juuri ennen laukaisua lyhytaaltoradiostaan äänen, jota hän yrittää kuumeisesti jäljittää päivästä toiseen. Kaikki kyllästyvät Artjomin maanpäällisiin vierailuihin ja yrittävät kertoa hänelle, että vain moskovalaiset selvisivät ydintuhosta. Pian Artjomin luo löytää historioitsija nimeltään Homeros, joka kertoo kuulleensa vuosia sitten radistilta että Kuolan niemimaalla on kaupunki joka kukoistaa ihmiselämää. Artjom päättää jättää asemansa ja lähtee Homeroksen kanssa etsimään miestä, joka saattaisi mullistaa koko Metron elämän.
Pekka Herlin
Yrityskauppojen mies
Pekka Herlin päätti laajentaa Konetta. Herlin tunsi Hans Werthenin, joka oli yksi Wallenbergien yritysryhmän johtajista. Werthen tiesi Herlinien läheiset suhteet Urho Kekkoseen ja neuvoi järjestämään Marcus Wallenbergille mahdollisuuden tavata Kekkonen ja siinä yhteydessä esittää ostotarjous. Kekkosella oli muutenkin läheiset suhteet Herliniin. Samaan aikaan Suomi harkitsi parhaillaan, keneltä ydinvoimala tilattaisiin, ja Asea oli yksi tarjouskilpailun yhtiöistä. Kone sai kaupan myötä Asean hissiyhtiöistä 49 prosenttia. Myöhemmin Wallenbergit saivat kaupassa 43 prosenttia Koneen äänivallasta. 1970-luvun alussa Wallenbergit lunastettiin kokonaan yhtiöstä ulos.
Riita omaisuudesta
Myöhemmin Kone jäi Antille ja muut lapset saivat Koneesta erotetun Cargotecin.
Kokkolan helluntaiseurakunta
Kokkolan helluntaiseurakunta on Suomen Keski-Pohjanmaan Kokkolassa toimiva helluntaiseurakunta, joka kuuluu Suomen Helluntaikirkkoon. Seurakunnan pastoreina toimivat Timo Syrjälä ja Kaj Kiviniemi.
Historia
1950-luvulta alkaen alkoi seurakunta lähettää ihmisiä lähetys- ja kehitysaputyöhön. Vuonna 1980 valmistui nykyinen Veijo Merilän suunnittelema rukoushuone. Seurakunta liittyi Suomen Helluntaikirkkoon helmikuussa 2008.
Seurakunnan johtajat ja pastorit
Seurakunnan saarnaajina ja pastoreina ovat 1970-luvulta lähtien toimineet mm. Taisto Törni, Jussi Jokisaari, Paavo Juvonen, Hannu Nuutinen, Kari Juvonen ja Veikko Kokkonen. Lisäksi nuorisotyöntekijöinä Heimo Enbuska ja Pertti Salmèn.
Tunturiängelmä
Levinneisyys
Suomessa tunturiängelmän esiintymisalue on pohjoinen. Sitä kasvaa toisaalta Sallan–Kuusamon alueella, toisaalta Pohjois-Lapissa varsinkin Enontekiöllä, Utsjoella ja Inarissa. Lajista on lisäksi 2000-luvulla tehty muusta levinneisyysalueesta varsin kaukana oleva yksittäisesiintymä Etelä-Savon länsiosista.
Romanos II
Romanos II Porfyrogennitos (noin 939 – 15. maaliskuuta 963) oli Bysantin keisari vuosina 959 – 963. Hänen isänsä oli Konstantinos VII.
Trogi
Juoni
Brockton palkkaa toisen selvinneistä miehistä apulaisekseen ja yhdessä he palaavat tutkimaan luolaa. He onnistuvat näkemään olennon ja ottavat siitä valokuvia. Brockton on varma, että olento on jonkinlainen apinamies, puuttuva linkki. Hän ottaa asiakseen tutkia Trogiksi nimeämäänsä olentoa ja yrittää muun muassa kommunikoida tämän kanssa. Brocktonin on lisäksi vakuutettava paikalliset kyläläiset, viranomaiset ja kollegansa löytönsä merkittävyydestä. Paikalliset haluaisivat nimittäin surmata Trogin, jonka he uskovat olevan vaarallinen ja aggressiivinen hirviö.
Arvioita
Video-oppaassa vuodelta 1994 Kari Salminen kutsuu Trogia aidoksi kalkkunaklassikoksi ja antaa sille yhden tähden viidestä, mikä vastaa sanallista arviota ”huono”.
Tekijänoikeuden loukkaus
Suomessa piraattilevyjen osuus vuonna 2003 oli 23 prosenttia, mikä on huomattavasti enemmän kuin muissa Pohjoismaissa. Suomen tilanteeseen vaikuttaa Venäjän läheisyys, sillä Suomeen tuodaan itärajan yli paljon laittomia tallenteita.
Ainakin Sveitsissä ja Alankomaissa elokuvien ja musiikin lataaminen internetin piraattipalveluista yksityiseen käyttöön on laillista.
Tekijänoikeusloukkaukset Internetissä
Tiedostonjakopalvelu Pirate Bay perustettiin vuonna 2003. Neljä palvelun perustajaa ja taustahenkilöä tuomittiin vankeuteen vuonna 2009 paljon julkisuutta saaneessa oikeudenkäynnissä. Heidät tuomittiin myös noin viiden miljoonan euron vahingonkorvauksiin tekijänoikeusloukkauksista. Tiedostonjakopalvelu Pirate Bayn perustajiin kuulunut suomalaisnorjalainen Peter Sunde istui vankilassa kaksi kolmasosaa kahdeksan kuukauden tuomiostaan.
Albrecht Dürer
thumb|250px|Jänis, vesiväri, 1502. thumb|250px|Melankolia, kaiverrus, 1514. thumb|250px|Omakuva, 1493.
Roni Allén
Roni Allén (s. 10. lokakuuta 1998 Rovaniemi) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Kalmar HC:ssä.
Veretje I
Työkalut
Löydettyjen työkalujen joukossa oli erilaisia kiventyöstövälineitä, kuten lyöntikiviä, iskimiä ja kovasimia. Suuri alasinkivi on sekin osa tätä kontekstia. Valmiita työkaluja löydettiin runsaasti. Näitä olivat kirveet, telsot (poikkiteräinen kirves), taltat ja kuokat. Puolet kirveistä tehtiin liuskeesta ja loput piikivestä. Useimmat kirveet hiottiin työstön jälkeen vain terän kohdalta, mutta loput hiottiin myös sivuilta. Löydetyt kirveet jaoteltiin neljään ryhmään: terävähamaraiset, lyhyet ja leveäperäiset, suorakulmaiset ja poikkileikkaukseltaan suorakulmaiset kirveet ja sekä profiililtaan ja poikkileikkaukseltaan ovaalit kirveet.
Puukot ja tikarit oli valmistettu luusta tai puusta. Muutamassa oli vielä yksi tai kaksi piilastua teränä. Varsi sovitettiin käteen kietomalla kahvan ympäri vahvennos kasvikuidusta, tuohesta tai nahasta. Useimmat luupuukot oli tehty hirven lavasta, paitsi tietenkin kivipuukot. Kolme kivipuukoista oli ehjiä ja käyttökuntoisia. Yhdessä piitikarissa oli terävä kärki ja molemmat syrjät teroitettuna. Tikari oli vielä tuohitupessaan.
Muut välineet
Kiventyöstöalueilta löydettiin pienet tuohirasiat, joissa oli vielä tavarat sisällä. Toisessa rasiassa oli muun muassa piikiven kappale, pii-iskoksia ja piisäleitä ja valmis kaavin. Toinen rasia oli koottu neulojen avulla ja siinäkin oli piikivi ja säleitä.
Ulrich Ramé
Ura pelaajana
Ramé pelasi ensimmäisen maaottelunsa Ranskan maajoukkueen paidassa 9. kesäkuuta 1999 Andorraa vastaan. Ottelu päättyi Ranskan 1–0 voittoon. Ramé oli myös vaihtomiehenä voittamassa jalkapallon Euroopan-mestaruuskilpailut vuonna 2000 Ranskan jalkapallomaajoukkueen kanssa, mutta ei pelannut yhdessäkään pelissä. Hän oli vaihtomiehenä myös MM-kisoissa 2002.
Heavy hardcore
Heavy hardcore on hardcore punkin alalaji, joka on perinteistä hardcorea raskaampaa ja metallisempaa.
Historia
Ensimmäisiä hardcorea punkia ja thrash metallia yhdistelleitä suomalaisbändejä on surmacoreksi musiikkiaan nimittävä helsinkiläinen Rytmihäiriö.
Groasis Waterboxx
Käyttöönotto
Maaperään kaivetaan kuoppa, joko koneella tai käsin. Kaksi siementä istutetaan kaivetun kuopan pohjalle astiaan kuuluvan pahvisen asettimen avulla. Asetin jää vesiastian alle suojaamaan maaperää haihtumiselta. Sydänlanka asetetaan astian pohjassa olevaan läpivientiaukkoon, jonka jälkeen asetetaan waterboxx kuopan pohjalle siten, että istutetut siemenet jäävät tunnelin kohdalle ja sydänlanka tunnelin suuntaisesti pahvisen asettimen sivulle. Täytetään waterboxx vedellä ja suljetaan täytössä käytetty aukko ylitäytön ulospäästävällä tulpalla sekä asetetaan veden haihtumista estävät valumisveden suppilot niille kuuluville paikoilleen.
Bang & Bonsomer
Historiaa
Hans Bang siirtyi 1916 Moskovaan norjalaisen Elektrokemisk A/S:n paikalliskonttoriin, mutta pakeni vallankumousta saman yrityksen edustajaksi ensin Espanjaan, sitten Italiaan ja lopulta synnyinkaupunkiinsa New Yorkiin. Hän kuitenkin palasi Suomeen vuonna 1927 ja perusti pian yrityksen nimellä Bang & Kumpp. O.Y. – Bang & C:o A.B. Vuonna 1981 nimi muutettiin Bang & Co Osakeyhtiöksi.
Chad Brown
Pokeriura
World Poker Tourilla (WPT) Brown on päässyt finaalipöytään kerran (Bay 101 Shooting Stars -turnaus jossa hän oli kuudes).
Islamilainen etiikka
Islamilainen etiikka on deonttista eli velvollisuusetiikkaa (<, deon, ”velvollisuus”). Uskovan velvollisuus on noudattaa Jumalan tahtoa sellaisena kuin se on annettu Muhammedin välittämässä šariassa.
Hyvä ja oikea islamissa
Omakohtaisten eettisten ratkaisujen asemesta muslimi kääntyy moraalisissa pulmakysymyksissä oman moskeijansa imaamin puoleen saadakseen tietää, miten hänen pitää toimia. Ainoastaan uskonoppineilla on oikeus antaa islamilaisia vastauksia näihin kysymyksiin. Islamilaisen lain sisältämien asioiden luettelo on pitkä, sillä kuten ajatollah Khomeini on todennut, "ei ole yhtäkään seikkaa, josta islam ei olisi lausunut mielipidettään."
Viimeinen tuomio
Ei-muslimit joutuvat Helvettiin. Heidän kohdallaan ikuinen rangaistus alkaa heti kuoleman jälkeen haudassa, missä he kohtaavat kiduttajaenkelit Munkarin ja Nakirin.
Eroja länsimaisiin näkemyksiin
Islamilainen ajatustapa hyvästä ja oikeasta poikkeaa eräissä suhteissa länsimaisesta ajatusmaailmasta.
Länsimaissa ajatellaan, että moraaliin kuuluu universaalisuus eli moraaliperiaatteiden yleismaailmallisuus. Islamissa ei katsota näin, minkä takia kultaisen säännön kaltaiset universaalit periaatteet ovat lähes tuntemattomia. Esimerkiksi verikosto tai muu hyvitys on islamilaisen lain mukainen velvollisuus. Jos kuitenkin muslimi murhaa ei-muslimin, tämän sukulaiset eivät saa kostona surmata muslimia. Laajin yhteinen normisto sulkee sisäänsä kaikki muslimit, jotka ovat kuvaannollisesti keskenään "veljiä" eli sukulaisia. Šaria esimerkiksi toteaa: "kuka tahallaan tappaa uskovaisen, hänen paikkansa on Helvetissä". Jäähyväissaarnassaan Muhammed lausui: "Kaikki muslimit ovat veljiä. Kukaan ei saa viedä veljeltään muuta, kuin mitä tämä vapaaehtoisesti hänelle antaa."
Auringonpimennys
Yleisyys
Täydellinen auringonpimennys näkyy jossain keskimäärin kerran 18 kuukaudessa. Samassa kohdassa maapallolla täydellinen auringonpimennys nähdään keskimäärin 375 vuoden välein, mutta todelliset välit vaihtelevat huomattavasti.
Kestot
Rengasmainen auringonpimennys voi kestää teoreettisesti enimmillään 12 minuuttia 30 sekuntia. Vuosien 3000 eaa. ja 7000 jaa. välillä pisin tapahtui 6. joulukuuta 150 jaa. ja kesti 12 minuuttia 24 sekuntia. Koko 2000-luvun pisin rengasmainen auringonpimennys tapahtui 15. tammikuuta 2010 ja kesti 11 minuuttia 8 sekuntia.
Karkeakarvainen steierinajokoira
Karkeakarvainen steierinajokoira (Steirische Rauhhaarbracke) eli peintingerinajokoira (Peintingerbracke) on itävaltalainen koirarotu.
E-Bow
thumb|E-Bow E-Bow eli sähköjousi (E-Bow on tavaramerkki) on yleensä sähkökitaran kanssa käytettävä paristokäyttöinen, kädessäpidettävä laite, joka saa kitaran kielen värähtelemään jatkuvasti, jolloin kielen sointi ei keskeydy. E-Bow tuottaa sähkömagneettisen kentän ja kun laite asetetaan kitaran kielen lähelle, kieli alkaa magneettikentän vaikutuksesta värähdellä. Laitteen avulla tuotettua ääntä voidaan kuvailla aavemaiseksi, hallituksi äänen kiertämiseksi. Ääntä voidaan tietysti muokata lisää erilaisin efektilaittein kuten normaalisti sähkökitaran ääntä. Sähkökitaran lisäksi E-Bow’ta on käytetty muun muassa basso- ja akustisen kitaran, banjon, flyygelin sekä sähkökanteleen kanssa.
E-Bow’ta ovat käyttäneet muun muassa CMX:n kitaristi Janne Halmkrona, Nightwish -yhtyeen multi-instrumentalisti Troy Donockley, Bill Nelson, Big Country -yhtyeen kitaristit Stuart Adamson ja Bruce Watson, Leviathan -yhtyeen Wrest, David Bowie, Blondie, Tom Petty, Porcupine Tree, Blue Öyster Cult, Paul Stanley soololevyllään, Jimmy Page, Michael Manring (bassokitaralla), Sigur Rósin basisti Georg Hólm sekä Linkin Park kappaleessa ”No More Sorrow”. R.E.M:llä on kappale nimeltään ”E-Bow the Letter”, jossa käytetään E-Bow’ta.
Shepherd’s Bushin metroasema
Shepherd’s Bushin metroasema on Lontoon metron Central Linen asema Hammersmith and Fulhamin alueella Lontoossa Yhdistyneessä kuningaskunnassa. Asema sijaitsee Shepherd’s Bushin kaupunginosassa Lontoon matkakortin maksualueella 2.
Trollhättan
Elinkeinot
Trollhättanissa on ollut paljon raskasta teollisuutta, kuten vuosina 1913–1986 toiminut ja saasteistaankin tunnettu metallisulatto AB Ferrolegeringar ja Saabin autotehtaat. Kaupungissa on valmistettu myös Nohabin höyryvetureita, muun muassa 500 veturin toimitus vuonna 1920 vasta perustettuun Neuvostoliittoon, joka maksoi veturit 56 tonnin kultaharkkoeränä. Nykyisin Nohabin veturitehtaan tiloissa on tiedekeskus Innovatum. Saabilla, Nohabilla ja Volvo Aerolla on ollut kaupungissa myös ilmailutekniikkaan liittyvää tuotekehitystä ja valmistusta.
Dead Space
Hahmot
Zach Hammond – USG Kellionin kapteeni ja vanhempi turvapäällikkö, joka kulkee yhdessä Isaacin ja Danielsin kanssa pitkin Ishimuraa. Hammond on usein erimieltä Danielsin kanssa siitä pitäisikö korjaustehtävä suorittaa loppuun saakka vai paeta välittömästi.
Juoni
Isaac vie Merkin siirtokunnalle rauhoittaakseen Yhdysmielen ja asettaen "kuolleen tilan", joka rauhoittaa kaikki Necromorphit. Kun Isaac laittaa Merkin paikoilleen, siitä syntyy punainen paineaalto, joka tappaa loput läheiset Necromorphit ja rauhoittaa Yhdysmielen. Nicole saapuu Isaacin luokse, kiittäen tätä "tehden tästä kokonaisen". Ishimuralla leijuvan kaivoslastin painovoimapidikkeet sammuvat, pakottaen Isaacin lähtemään planeetalta. Daniels kuitenkin saapuu Isaacin luo ja näyttää tälle videon Nicolesta, tällä kertaa alusta loppuun. Isaacille selviää, että Nicole teki itsemurhan tyhjällä ruiskulla, aiheuttaen ilmaembolian. Daniels ottaa Merkin haltuunsa ja lähtee pois paikalta. Juuri kun Isaac saapuu sukkulan luo, myös Kendra yrittää päästä sukkulalle. Yhdysmieli tappaa Kendran väkivaltaisesti ja hyökkää Isaacin kimppuun. Isaac tappaa otuksen ja pakenee Aegis VII:ltä juuri ennen kuin kaikki tuhoutuu. Sukkulassa Isaacille toistetaan Nicolen video, jonka Isaac sulkee tietäessään lopun. Isaac kuulee naksahduksen ja kääntyy oikealle. Nicolen hallusinaatio karjuu suoraan Isaacin kasvoja kohti, ja peli loppuu.
Anssi Kela
Suosion hiipuminen (2005–2010)
Tammikuussa 2005 julkaistiin Artistit Auttavat Aasiaa–2005 -hyväntekeväisyyssingle ”Maksamme velkaa”, jolla Kela oli mukana. Samaan aikaan hän aloitti kolmannen albuminsa äänitykset Fried Music -studiolla tuottaja Jukka Immosen kanssa. Tuolloin Asko Kallonen oli lähtenyt Sony BMG:ltä perustamaan Niko Nordströmin kanssa Helsinki Music Company -levymerkkiä. He yrittivät houkutella Kelaa mukaansa, mutta hän päätti pysyä Sonylla. Kela on myöhemmin ihmetellyt päätöstään, mutta todennut halunneensa ”koeponnistaa omia siipiään”.
thumb|left|Anssi Kela Helsingin [[Taiteiden yö -tapahtumassa elokuussa 2008.]] Kelan kolmas studioalbumi Rakkaus on murhaa julkaistiin 19. lokakuuta 2005. Se nousi Suomen albumilistan neljännelle sijalle ja myi kultaa. Levyltä julkaistiin neljä singleä, muun muassa radiohitti ”Karhusaari”. Rakkaus on murhaa sai edeltäjiensä lailla hyvän vastaanoton kriitikoilta. Noise.fi-sivuston arviossa todettiin, että Rakkaus on murhaa on ”Anssi Kelan paras levy tähän saakka.” Marraskuussa Kela aloitti yhtyeineen levynjulkaisukiertueen, joka päättyi lokakuuhussa 2006, jolloin hän jäi tauolle. Vuoden 2005 Emma-gaalassa Kela oli ehdolla Vuoden miessolisti -kategoriassa.
”Levoton tyttö” ja toinen tuleminen (2011–2017)
Kesäkuussa 2011 Kela lämmitteli Eric Claptonia Helsingin jäähallissa, joka oli käännekohta hänen urallaan. Tuolloin Kela huomasi pitkään jatkuneen huonon menestyksen jälkeen, että hänen musiikilleen oli vielä kysyntää. Omien sanojensa mukaan hän tajusi, että ”Anssi Kela ei ole vielä ohi”. Syyskuussa Kela aloitti yhtyeineen Pienen juhlakiertueen, joka juhlisti Nummela-albumin julkaisusta kulunutta kymmentä vuotta. Marraskuussa hän osallistui Movember-eturauhassyöpäkampanjaan yhdessä Don Johnson Big Bandin Tommy Lindgrenin kanssa. Sen pohjalta Kela julkaisi kappaleen ”Sykkivä eturauhanen” yhdessä Mikko Kuustosen ja Janna Hurmerinnan kanssa. Vuonna 2012 Kela osallistui Pekka Haaviston presidentinvaalikampanjaan, joka sisälsi loppuunmyydyn Kokoaan suurempi Suomi 2012 -tukikonsertin Helsingin jäähallissa. Kesäkuussa Kela solmi uuden levytyssopimuksen Live Nationin kanssa ja aloitti seuraavan albuminsa äänitykset kotistudiossaan. Keväällä 2013 Ylen kanavilla esitettiin Hetkiä Kalliossa -musiikkiohjelma, jossa Kela versioi muiden artistien kappaleita kalliolaisessa yksiössä eri vieraiden kanssa.
Tammikuussa 2013 Kela esitti uuden ”Levoton tyttö” -kappaleensa Uuden Musiikin Kilpailun suorassa lähetyksessä. Hän on myöhemmin kertonut kappaleen saamasta vastaanotosta: ”Esityksestä oli 15 minuuttia, mutta kun avasin kännykän ja katsoin somen reaktiota, tiesin, että urani oli pelastettu.” ”Levoton tyttö” oli vuoden 2013 soitetuin kappale, kun mukaan luetaan radiosoitot, TV-esitykset ja live-esiintymiset.
Kelan viides studioalbumi Anssi Kela julkaistiin 22. maaliskuuta 2013, ja se nousi albumilistan toiseksi. Levy sai hyviä arvosteluja, muun muassa Helsingin Sanomissa todettiin: ”Tämä levy pelastaa Anssi Kelan uran.” Levynjulkaisukiertueella nähtiin Kelan taustayhtyeen uudistunut kokoonpano rumpali Kelly Ketosen jättäydyttyä pois aikatauluongelmien vuoksi. Yhtyeen kitaristiksi vaihtunut Ville Kela palasi rumpujen taakse, ja Tuomas Wäinölä värvättiin yhtyeen uudeksi kitaristiksi. Vuonna 2013 Kela esiintyi yli 80 kertaa, joka oli hänen suurin konserttimääränsä sitten vuoden 2001. Emma-gaalassa Anssi Kela oli vuoden miessolistiksi ja artistiksi, ja ”Levoton tyttö” oli ehdolla Vuoden biisi -kategoriassa.
Sigurd Slembe
thumb|Sigurd Slembe vangittuna. Sigurd Magnusson Slembe (Sigurd Slembedjakn, ?–1139) oli norjalainen vallantavoittelija. Hänen liikanimensä merkitsi muinaisnorjaksi suunnilleen "äänekäs pappi".
Anssi Kela
Taustayhtye
Aikajana
Lapasorsat
Lapasorsat (Spatula) on sorsien heimoon kuuluva lintusuku. Friedrich Boie kuvasi suvun vuonna 1822.
Lajit
Sukuun kuuluu ainakin seuraavat 10 lajia:
Teuvan Kulttuuritalo Orrela
Historiaa
Tontille on rakennettu vuonna 1987 muistomerkki luonnonkivestä JR 58. II pataljoonan muistolle, joka rakennuksessa muodostettiin vuonna 1941.
Monster Hunter Tri
Monster Hunter Tri on Capcomin kehittämä ja vuonna 2009 julkaisema toimintaroolipeli, joka on julkaistu Wiille, Nintendo 3DS:lle ja Wii U:lle. Pelissä metsästetään erilaisia hirviöitä, hankitaan ja kootaan aseita ja haarniskoja, joissa on omat kyvyt. Pelissä voi metsästää yksin tai netin kautta moninpelinä neljän hengen ryhmissä.
Totaalinen kakkahätä
Kokoonpano
+
Codfish (saari)
Historia
Historiallisesti saarta ovat asuttaneet maorit sekä siellä on sijainnut hylkeenpyytäjäyhdyskunta vuosien 1800–1850 aikana. Vuodesta 1898 alkaen saarella harjoitettiin maanviljelystä, mutta viljely-yritys epäonnistui, ja vuonna 1915 saari sai scenic reserve -suojelustatuksen.
Luonto
Saarta hoitaa New Zealand Department of Conservation, jonka työntekijöillä on vapaaehtoisten luonnonsuojelijoiden lisäksi maihinnousulupa saarelle. Saaren koillispuolella on helikopterien laskeutumisalue, jonka kautta liikenne saarelle tapahtuu. Saari on suljettu vierailijoilta ja matkailijoilta.
Lesehärö
Lesehärö muistuttaa viljahäröä (Cryptolestes pusillus), turkinhäröä (Cryptolestes turcicus) ja ahverihäröä (Ahasverus advena).
Palladium Kirjat
Kirjapaino Siuronkosken Paino sijaitsee Siuron kylässä Nokialla. Painolla on kaksi Heidelberg-painokonetta.
Rəşid Behbudov
Rəşid Behbudov aloitti uransa Tbilisissä azerikansanlaulujen esittäjänä. Vuosina 1933–1944 hän toimi Jerevanin ja vuosina 1944–1956 Bakun filharmonian solistina, vuosina 1957–1959 Azerbaidžanin konserttiyhtyeen taiteellisena johtajana ja vuodesta 1966 perustamansa Azerbaidžanin lauluteatterin johtajana. Hänet tunnetaan myös venäläisiä, iranilaisia, turkkilaisia, arabialaisia ja intialaisia lauluja esittäneenä viihdetaiteilijana, joka konsertoi usein Neuvostoliiton ulkopuolella. Ajoittain hän esiintyi Axundoville nimetyn Azerbaidžanin ooppera- ja balettiteatterin näytelmissä. Behbudovin parhaita rooleja ovat Balaş Fikrət Əmirovin oopperassa Sevil sekä Əsgər Üzeyir Hacıbəyovin musiikkikomediassa Arşın Mal Alan, jonka filmatisoinnista hän sai Stalin-palkinnon vuonna 1946.
Insulae (provinssi)
Maantiede
Saaret olivat kreikkalaista aluetta, ja niillä oli monia vanhoja kreikkalaisia kaupunkivaltioita. Hierokleen Synekdemoksen mukaan provinssin alueella olisi ollut vielä 500-luvulla 20 kaupunkia, mutta se luettelee niistä vain 19. Provinssin hallinnollinen keskus oli Samos tai Rhodos.
Historia
Tärkeimmät provinsseissa tapahtuneet muutokset alueella olivat:
Chris Hülsbeck
Chris Hülsbeck (s. 2. maaliskuuta 1968 Kassel) on saksalainen tietokonepelimusiikin säveltäjä.
Sola (Polvijärvi)
Historiaa
Vuonna 1960 kylässä tehdyissä kaivauksissa Suovaarassa löytyi kampakeraamisen kauden saviruukun palasia ja kuparinen rengas, jotka ovat peräisin kivikaudelta. Jälkiä asutuksesta Solassa löytyy noin ajalta 3000 eaa.
Hirttäminen, repiminen ja paloittelu
Rangaistuksessa tuomittu raahattiin hirttopaikalle ja ripustettiin hirteen, mutta otettiin pois hirrestä ennen kuolemaa. Tämän jälkeen hänen sukuelimensä leikattiin, vatsa avattiin ja sisäelimet poistettiin yksi kerrallaan ja poltettiin tuomitun silmien edessä. Lopuksi kaula katkaistiin ja ruumis jaettiin neljään osaan, joiden kohtalosta päätti monarkki.
Campeonato Paulista
Historia
São Paulon osavaltion ja koko Brasilian ensimmäisen jalkapallosarjan perusti Charles Miller, kun hän palasi opiskelemasta Englannista. Hän oli tutustunut Englannissa jalkapalloon ja toi säännöt mukanaan Brasiliaan. Liga Paulista de Foot-Ball perustettiin 14. joulukuuta vuonna 1901 ja ensimmäinen kausi pelattiin huhti-lokakuun aikana vuonna 1902. Ensimmäinen mestari oli São Paulo Athletic Club, jota Charles Miller oli ollut perustamassa, ja Miller voitti myös maalikuninkuuden.
Janet Leigh
Yksityiselämä
Leigh meni naimisiin kolmannen kerran näyttelijä Tony Curtisin (1925–2010) kanssa 4. kesäkuuta vuonna 1951 Connecticutin Greenwichissä; avioliitto oli Curtisin ensimmäinen. He olivat tavanneet vuonna 1950 eräissä juhlissa. He saivat kaksi lasta, tyttäret Kelly Curtisin (s. 17. kesäkuuta 1956) ja Jamie Lee Curtisin (s. 22. marraskuuta 1958) , joista molemmista tuli myöhemmin näyttelijöitä vanhempiensa tapaan. Ennen tyttäriä Leigh oli saanut keskenmenon vuonna 1954. Avioliitto alkoi horjua, kun Leigh oli löytänyt Curtisin kannabiskätkön. Leigh oli käskenyt Curtisia hävittämään sen lapsien takia. Curtis oli myös myöntänyt, että oli pettänyt Leigh’ä monesti heidän avioliittonsa aikana. Leigh ja Curtis erosivat 14. syyskuuta vuonna 1962 yhdentoista aviovuoden jälkeen. Heti seuraavana päivänä 15. syyskuuta 1962 Leigh meni neljännen ja viimeisen kerran naimisiin pörssivälittäjä Robert Jay Brandtin (1927–2009) kanssa Las Vegasissa. Heidän 42-vuotinen avioliittonsa kesti aina Leighin kuolemaan 2004 asti.
Akseli Olli Väänänen
Akseli Olli Väänänen, kirjailijanimimerkiltään Uula Aapa, (20. lokakuuta 1900 Kuopio – 3. joulukuuta 1987 Kotka) oli suomalainen upseeri ja sotakirjailija. Useassa kirjassaan Väänänen kuvaa Lapin kaukopartiotoimintaa.
Viisi ensimmäistä kirjaa ilmestyivät myös nuortenkirjapainoksina sarjassa Seikkailujen maailma (Otava). Teos Yhteyspartio yllättää ilmestyi uusittuna painoksena vuonna 1969. Uusinnassa on muutamia nimiä vaihdettu, mm. joukkueenjohtaja luutnantti Kärki on saanut ilmeisesti alkuperäisen nimen Nyberg ja korkein johtaja, kapteeni Terä on muuttunut majuri Loheksi. Samoin vihollisesta käytetään nimitystä partisaanit eikä enää pelkkää vihollinen -ilmaisua - joskin venäläisistä ei vieläkään puhuta. Samoin takalinjan tukikohta, nuorten kirjassa Peskikylä, on vaihdettu alkuperäiseksi Savukoskeksi.
Teos Jälkipartio varmistaa on vapaamuotoinen kuvaus Mannerheim-ristin ritari Olli Remeksen sotatoimien varhaisvaiheista Lapin ja Kainuun rintamalla, silloin vielä rajavartioston kersanttina. Ritarinarvoon johtaneet sotatoimet jäävät maininnan varaan.
Kent Hovind
Elämä
Hovind on naimisissa ja hänellä on kolme lasta ja neljä lastenlasta.
Hovindin 250 000 dollarin haaste
Hovind on tehnyt seuraavan tarjouksen: Tarjoan $250,000 kenelle tahansa joka kykenee antamaan tieteellisen todisteen (scientific proof) evoluutiolle* Haasteeni, $250,000 tarjous, demonstroi sitä että evoluutiohypoteesi ei ole mitään muuta kuin uskonnollinen näkemys
Haastetta on kritisoitu siitä, että voittajan täytyisi muun muassa todistaa Jumala olemattomaksi, koska tieteessä todistustaakka on sillä joka väittää jotain olevaksi, ei sillä joka väittää jotain olemattomaksi.
Arvostelijat ovat sanoneet, että Hovindin tarjous on lähinnä julkisuustemppu, ja että sen ehdot on tarkoituksella valittu siten, että mikään mahdollinen tosiasia ei voisi riittää. Arvostelijoiden mukaan Hovindin evoluutiokuvaus ei ole sama kuin tieteen määritelmä eikä Hovindin ehdoilla edes painovoimaa voitaisi todistaa riittävästi. Hovindille ei riitä että ilmiö on tosi, vaan sen pitää lisäksi tapahtua ilman Jumalaa, jonka falsifiointi on mahdotonta. Hovind on epäsuorasti myöntänytkin haasteensa mahdottomuuden. [lähde ei aukene]
Käsipallon naisten maailmanmestaruuskilpailut 2013
Lohkojako
Lohko C
Beware of the Dog
Beware of the Dog on brittiläisartisti Jamelian kappale hänen kolmannelta Walk with Me- studioalbumilta vuodelta 2006. Kappaleen sanoittivat Jamelia, Stuart Crichton, Tommy Lee James, Karen Poole ja Martin Gore, sekä tuotti Crichton. Kappale sisältää samanlaisuuksia Depeche Moden Personal Jesus-kappaleen kanssa ja se julkaistiin 4. joulukuuta 2006 albumin toisena singlenä Uutta-Seelantia lukuun ottamatta jossa se julkaistiin albumin ainoana singlenä.
Skanssi-Uittamo
Edellisten lisäksi Skanssi-Uittamoon kuuluu myös pieni osa Korppolaismäestä ja Vähäheikkilästä.
Numidia (provinssi)
Historia
Numidian provinssi perustettiin Septimius Severuksen aikana noin vuonna 197. Provinssi lakkautettiin keisari Diocletianuksen noin vuonna 293 tekemän uudistuksen aikoihin, ja jaettiin kahdeksi provinssiksi, jotka olivat pohjoisempi Numidia Cirtensis ja eteläosan käsittänyt Numidia militiana. Numidian provinssi perustettiin uudelleen yhdistämällä nämä kaksi provinssia vuonna 314. Tämän jälkeen provinssi kuului African diokeesiin. Myöhemmin 300-luvulla se tuli osaksi Italia et African prefektuuria. Rooman jaon vuonna 395 jälkeen provinssi osa Länsi-Roomaa.
San Theodoros
Muuta
Arumbajoen läheisyydessä asuu paikallinen arumbaja-intiaaniheimo, jota Särkyneen korvan mukaan pidetään Etelä-Amerikan julmimpana alkuperäiskansana. Arumbajojen perinteisiä vihollisia ovat bibarot. Molemmat intiaaniheimot viettävät alkukantaista ja ulkomaailmasta eristynyttä elämää elinkeinonaan metsästys. Särkynyt korva myös esittelee molempien heimojen taikauskoisia perinteitä: bibaroilla on tapana kutistaa tappamiensa vihollisten päät, ja arumbajat harjoittavat eläinuhrausta ja tämän vuoksi yrittävät epäonnistuneesti tappaa Miloun.
Historia
San Theodorosin valtio itsenäistyi oletettavasti vuoden 1805 tienoilla. Kenraali Olivaro oli maan itsenäistymisen kannalta merkittävä sotilashenkilö ja häntä alettiin myöhemmin kutsumaan vapaustaistelija Simón Bolívarin tavoin nimellä Libertador eli "Vapauttaja". Itsenäistymisen jälkeen maa kuitenkin koki useita, väkivaltaisia sotilasvallankaappauksia, kunnes maassa lopulta kehkeytyi "kansanperinne", jonka mukaan vallankaappauksen tehnyt henkilö teloittaa edellisen, syrjäytetyksi joutuneen hallitsijan.
1940-luvulta 1970-luvulle
Vuonna 1943, albumissa Seitsemän kristallipalloa, kenraali Tapioca oli jälleen vallassa syöstyään kenraali Alcazarin, joka joutui lähtemään maanpakoon ja esiintyi veitsenheittäjänä taiteilijanimellä "Ramon Zarate". Myöhemmin vuonna 1958, albumissa Seikkailu Punaisella merellä, Alcazar onnistui jälleen syöksemään kenraali Tapiocan vallasta ja julistautui San Theodorosin presidentiksi.
Kantalahti (lahti)
pienoiskuva|Näkymä yli Kantalahden. pienoiskuva|Kantalahden rannikkoa. Kantalahti eli Kannanlahti on Venäjän luoteisosassa sijaitsevan Vienanmeren luoteinen lahti.
Kantalahden määrittely
Kantalahti on yksi Vienanmeren neljästä suuresta lahdesta. Se on luoteeseen työntyvä ja suppilomaisesti kapeneva lahti, joka jää Karjalan rannikon ja Kuolan niemimaan kainaloon. Lahti on 185 kilometriä pitkä ja lahdensuussa 67 kilometriä leveä. Lahdensuu sijaitsee Karjalan rannikon saarten Olenin (остров Олений, ”Peurasaari”) ja Nikonovin (Никонов) kohdalla.
Hallintoalueet, asutus ja talous
Kantalahden alue sijaitsee kokonaan Venäjän puolella. Lahden pohjoispuoli ja lahden pohjukka kuuluu Murmanskin alueeseen. Lahden pohjukka sijaitsee Kantalahden piirissä ja loput pohjoisrannikosta Turjan piiriin. Suuri osa lahden etelärannasta kuuluu Karjalan tasavallan alueella Louhen piiriin ja pieni osa lahdensuuta kuuluu Kemin piiriin. Kantalahti on antanut nimensä myös lahden pohjukassa sijaitsevalle Kantalahden kaupungille, jossa on noin 40 000 asukasta. Turjan piirin asukkaista lähes kaikki asuvat Umbassa. Louhen piirin asukkaita on noin 5 000, joista vain pieni osa asustaa rannikolla. Esimerkiksi Malinavaarassa elää alle 400 asukasta. Kantalahden satamia on Kantalahden kaupungissa, Kovdassa ja Umbassa.
Jokia
Lahden pohjukkaan Kandaluhaan laskee lyhyt joki Kanda (Канда). Olenisaaren pohjoispuolella on kaksi joensuuta: suurempi kuuluu Nivajoelle (valuma-alue 12 830 km², virtaama 164 m³/s), joka virtaa Kantalahden kaupungin taajama-alueen läpi, ja pienempi Luptše-Savino (Лупче-Савино) virtaa pienen Lesozavodin (Лесозавод) kylän läpi. Kuolan rannikolla lahteen laskee esimerkiksi joet Nižnjaja Luvenga (Нижняя Лувеньга), Kolvitsa (Колвица, laskee Kolvitskaja gubaan), Umbajoki (6 470 km², 90 m³/s), Kuusjoki (Kuzreka, Кузрека), Kumžerutšei (Кумжеручей) ja Olenitsa (Оленица). Karjalan rannikolla lahteen laskee pohjukasta lukien vielä esimerkiksi Koutajoki (26 100 km², 276 m³/s) Knjažajan lahteen (Княжая), Kovda (Ковда), Nilma (Нильма), Kierettijoki (Keret, Кереть, 3 360 km²) ja Kriitina (Gridina, Гридина).
Danny Fields
Varhaiset vaiheet
Fields kasvoi Richmond Hillsissä, New Yorkin Queensissä. Valmistuttuaan vuonna 1959 Pennsylvanian yliopistosta hän pääsi Harvardin yliopistoon, mutta keskeytti opintonsa ensimmäisenä vuonna. Vuonna 1960 hän muutti Manhattanin Greenwich Villageen ja ilmoittautui New Yorkin yliopistoon. Hän kietoutui tiiviisti keskikaupungin versoavaan musiikki- ja taideskeneen, jonka mielletään usein ottaneen punk-kulttuurin ensiaskeleet.
Valkiainen (Jokikokko)
Valkiainen on järvi Kiiminkijoen vesistöalueella Jokikokon kylässä Nuorittan kaupunginosassa Ylikiimingissä Oulussa Pohjois-Pohjanmaalla. Se sijaitsee noin 12 kilometrin päässä Ylikiimingin kirkonkylän itäpuolella, noin viisi ja puoli kilometriä Jokikokon kylältä kaakkoon, ja noin kuusi kilometriä Alavuoton kylältä luoteeseen.
Bülbül
thumb|175px|Bülbül azerbaidžanilaisessa postimerkissä. Bülbül (ven. Бюль-Бюль, Bjul-Bjul; oikealta nimeltään Murtuza Məşədi Rza oğlu Məmmədov, 22. kesäkuuta 1897 Xanbağın kylä Şuşan kaupungin lähellä – 26. syyskuuta 1961 Baku) oli azerbaidžanilainen neuvostolaulaja (lyyris-dramaattinen tenori) ja kansanmusiikin tutkija. Häntä pidetään yhtenä azerbaidžanilaisen ammattimusiikin ja musiikkiteatterin uranuurtajista.
Bülbülin laulutaiteessa yhtyvät kansanmusiikin sekä venäläisen ja italialaisen vokaalimusiikin perinteet, virtuoosisuus ja tunteellinen melodisuus. Hänen tunnetuimpia roolejaan ovat Koroğlu Üzeyir Hacıbəyovin samannimisessä oopperassa, Ašik-Garib (Reinhold Glièren ooppera Šahsenem), Saro (Armen Tigranjanin Anuš), herttua (Giuseppe Verdin Rigoletto) ja Cavaradossi (Giacomo Pucciniin Tosca). Bülbül toimi myös konserttilaulajana, azerbaidžanilaisen kansanmusiikin kerääjänä ja julkaisijana sekä Azerbaidžanin SNT:n korkeimman neuvoston edustajana.
Robert Plant
Varhaisvuodet
Plant innostui nuoruudessaan rock and rollista ja alkoi matkia Elvis Presleyn esiintymisiä, kävelyä ja hiustyyliä. Hän ihaili myös Eddie Cochrania. Plant kävi vuodesta 1959 alkaen arvostettua King Edward VI -poikakoulua Stourbridgessä, jossa hän erottautui muista oppilaista teddyboytyylillään.
Yksityiselämä
Robert Plant meni naimisiin Maureen Wilsonin kanssa marraskuussa 1969. Plant ja Wilson erosivat elokuussa 1983, mitä ennen heille syntyi kolme lasta. Tytär Carmen on naimisissa Plantin basistin Charlie Jonesin kanssa. Vanhempi poika Karac kuoli sairauteen 1977. Toinen poika Logan on solistina vaihtoehtorockia soittavassa Sons of Albion -yhtyeessä.
Grafia
Grafia (aiemmin Suomen Taidepiirtäjäliitto) on vuonna 1933 perustettu visuaalisen viestinnän suunnittelijoiden järjestö, jonka tehtävänä on edistää alan tietämystä ja tuntemusta sekä valvoa jäsentensä oikeudellisia, ammatillisia ja taloudellisia etuja. Grafia muun muassa jakaa apurahoja, myöntää erilaisia tunnustuksia ja julkaisee Grafia-lehteä.
Grafian jäsenet toimivat monenlaisissa luovan suunnittelun tehtävissä, kuten graafisina suunnittelijoina, art directoreina, kuvittajina, digi- ja julkaisusuunnittelijoina sekä alan tutkijoina, opettajina ja opiskelijoina. Järjestöön kuuluu lähes 1300 jäsentä.
Äänislahti
Äänislahden piirteitä
Lahden keskisyvyys on 16 metriä ja sen suurin syvyys on 36 metriä. Äänislahden suulla sijaitsee Solovetskin saariryhmä, mutta rannikon läheisyydessä, etenkin lounaisrannikolla, on myös paljon saaria. Matalassa lahdessa merenpohja on kumpuilevaa ja siinä on paljon matalikkoja, jossa viime jääkauden aikaiset drumliinit ja muut mäet sekä kalliot muodostavat vaihtelevan merenpohjan. Lahden länsirannikko on matalaa aluetta. Barentsinmereltä vaikuttava vuorovesi vaihtelee vedenpinnan korkeutta jopa 2,7 metriä. Vuoksi ja luode aiheuttavat matalassa lahdessa merivirtauksia, jotka ovat matalikoilla, saaristoissa ja salmissa melko voimakkaita. Talvella lahti jäätyy loka-marraskuussa ja jäät lähtevät touko-kesäkuussa. Sulaminen alkaa lahteen laskevien jokien suistoista. Jäät pysyvät keskimäärin 185 päivää eli puoli vuotta.
Tuomaan evankeliumi
Myöhäisen ajoituksen kannattajat
Myöhäisen ajoituksen kannattajien pääargumentti perustuu redaktioon. Synoptisen ongelman yleisimmin hyväksytyn selitysmallin mukaan Matteus ja Luukas käyttivät kummatkin evankeliuminsa kokoamisessa sekä Markusta että kadonnutta Jeesuksen lauselmien kokoelmaa eli Q-lähdettä. Joskus he muokkasivat lähteensä sanamuotoa, ja muokattua tekstiä kutsutaan redaktioksi. Myöhäisen ajoituksen kannattajat katsovat, että osa tästä toisen vaiheen redaktiosta esiintyy myös Tuomaan evankeliumissa, mikä tarkoittaisi, että evankeliumi olisi kirjoitettu Matteuksen ja Luukkaan evankeliumien jälkeen. Koska niiden ajatellaan yleisesti valmistuneen vuosien 80–90 välillä, Tuomaan evankeliumi olisi kirjoitettu tätä myöhemmin. Varhaisen ajoituksen kannattajien vastaus tähän on, että toisen vuosisadan käsikirjoitusten kopioijat ovat saattaneet tuottaa Tuomaan evankeliumissa esiintyvän redaktion vertaamalla evankeliumia synoptisiin evankeliumeihin, alkuperäisen kirjoittajan sijasta.
Bones (2. tuotantokausi)
Äiti ja lapsi (Mother and Child in the Bay)
Booth ja Brennan tutkivat naisen ja sikiön jäänteitä, jotka löydettiin Delaware Baysta. Juuri naimisiin menneen raskaana olleen naiseen mysteerinen katoaminen vuotta aikaisemmin oli ollut suuri valtakunnallinen uutinen ja naisen mies oli ollut tapauksen pääepäilty. Boothin ja Brennanin mennessä kuulustelemaan miestä tämä on kadonnut, jonka vuoksi Booth lähettää partion tämän perään. Booth ei pidä siitä, että hänen ex-tyttöystävänsä antaa heidän poikansa viettää niin paljon aikaa tämän poikaystävän kanssa.
Tuomaan evankeliumi
Vertaus kalastajasta
Tuomaan evankeliumin versio on salaperäisempi, koska se kutsuu lukijan tekemään omat johtopäätökset vertauksesta. Matteuksen evankeliumi sen sijaan tarjoaa myös vertauksen selityksen. Tuomaan versiossa puhutaan ihmisen, kalastajan, omasta toiminnasta, kun taas Matteuksen versiossa vertaus linkitetään taivaan valtakuntaan kuulumiseen.
Bones (2. tuotantokausi)
Lipeästä löytyy totuus (The Truth in the Lye)
Mies löydetään kemikaaleilla täytetystä kylpyammeesta, joka johtaa tiimin miehen suojelemien salaisuuksien luo. Tapaus monimutkaistuu kun Booth ja Brennan saavat selville, että uhrilla oli kaksi vaimoa joilla oli lapsia sekä raskaana oleva tyttöystävä. Pian he saavat tietää, että tapaukselle on kaksi epäiltyä, joilla on sama motiivi.
Tuomaan evankeliumi
Jeesus-seminaarin analyysi
Tuomaan evankeliumin opetuksista seminaari merkitsi punaisella seuraavat, suluissa kuinka monta prosenttia tutkijoista äänesti merkinnän puolesta: 54 (90%), 100:2b–3 (82%), 20:2–4 (76%), 96:1–2 (65%), 69:2 (53%).
Oksyrhynkhoksen papyrukset
Ennen Nag Hammadin löytöä Oksyrhynkhoksesta löydetyt Tuomaan evankeliumin kreikankieliset katkelmat tunnettiin yksinkertaisesti nimellä Logia Iesu. Nämä katkelmat olivat:
Sonthi Boonyaratkalin
Thaimaan asevoimissa tehdään yleensä 1. lokakuuta vuosittainen armeijan korkeimman johdon vaihto. Kenraaliluutnantti Boonyaratklin, entinen erikoisjoukkojen komentaja, nimitettiin elokuussa 2004 asevoimien varakomentajaksi.
19. syyskuuta 2006 kenraali Sonthi Boonyaratkalin tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Thaksin Shinawatra julisti hätätilan New Yorkista käsin ja erotti kenraalin.